text: 
  Eneste af de ellers ophugningsmodne fartøjer, der slet ikke må sejle 
  videre, er ubåden Spækhuggeren, S327, som siden 1957 har passet på 
  Østersøen og af og til også været ude i Atlanten som enhed i 
  STAVLANDNORTH, NATOs stående Atlanterhavsflåde.
  
  " Auktionsbetingelserne siger simpelthen, at Spækhuggeren skal hugges op
   og, at visse dele derefter skal afleveres til Søværnet, " oplyser 
  kommandørkaptajn Per Mikkelsen på Holmen i København.
  
  Holmen er såmænd også snart til salg.
  
  HURTIGT OG DYRT
  
  Søværnets auktion omfatter fire patruljebåde af Daphne-klassen, bygget i
   begyndelsen af tresserne på Orlogsværftet, fem gasturbine-torpedobåde 
  af
  
  Søløveklassen, alle afleveret fra orlogsværftet i 1965-67. Det er nogle
   hurtige svende: de kan løbe op til 54 knob, fordi de er udstyret 
  med i alt 12.750 HK på tre gasturbinemotorer. Men det er dyrt at 
  holde dem i fart.
  
  Endelig er også inspektionsskibet Fylla til salg. Det blev også bygget
   i begyndelsen af tresserne på Aalborg Værft og har siden sejlet 
  trofast ved Færøerne og Grønland.
  
  
  
  